154/2026. (IV.29.) határozat melléklete

TÉRÍTÉSMENTES TULAJDONJOG ÁTRUHÁZÁSI 
SZERZŐDÉS

amely létrejött egyrészről Mór Városi Önkormányzat (székhelye: 8060 Mór Szent István tér 6., nyilvántartást vezető szerv: Magyar Államkincstár, törzskönyvi azonosító szám (PIR): 727222, államháztartási egyedi azonosító (ÁHTI): 736822, statisztikai számjele: 15727220-8411-321-07; adószáma: 15727220-2-07, képviseli: Fenyves Péter polgármester) mint tulajdonjogot átruházó (a továbbiakban: Önkormányzat), 

másrészről a magyar állam, mint tulajdonjogot szerző javára és nevében eljáró Magyar Közút Nonprofit Zrt. (székhelye: 1024 Budapest, Fényes Elek utca 7-13., statisztikai számjele: 14605749-5221-573-01, adószáma: 14605749-2-44, cégjegyzékszám: 01-10-046265, nyilvántartást vezető szerv: Fővárosi Törvényszék Cégbírósága, képviseli: Tasi Márta vagyonnyilvántartási vezető és dr. Bardóczky Viktor vagyongazdálkodási és nyilvántartási osztályvezető), mint ingatlant szerző (a továbbiakban: MK)
 - Önkormányzat és MK a továbbiakban együttesen: Felek vagy Szerződő Felek – között az alábbi feltételekkel:


BEVEZETŐ RENDELKEZÉS

1) A közúti közlekedésről szóló 1988. évi I. törvény (a továbbiakban: Kkt.) 29. § (6) bekezdése szerint a közúti befejezett beruházások magyar állam tulajdonában álló területének rendezése során az MK, mint az országos közutak vagyonkezelője, saját hatáskörben a magyar állam javára és nevében jár el. 
2) Szerződő Felek rögzítik, hogy a jelen tulajdonjog átruházási szerződésben meghatározott ingatlan tulajdonjogát közérdekű célra, az országos közút által érintett földterületek utólagos jogi rendezése céljából kívánja megszerezni.
3) Szerződő Felek rögzítik, az Önkormányzat tulajdonában lévő, a jelen tulajdonjog átruházási szerződésben meghatározott ingatlan - teljes terjedelmében - ténylegesen országos közút. 
Az országos közúthálózat a Kkt. 32. § (1) bekezdése, valamint az országos közutak a nemzeti vagyonról szóló 2011. évi CXCVI. törvény (a továbbiakban: Nvtv.) 4. § (1) bekezdés f) pontja alapján kizárólagos állami tulajdonba tartoznak. 
[bookmark: _Hlk121471913][bookmark: _Hlk160099298]Jelen szerződés célja Mór közigazgatási területén az 81118 j. Felsődobos bekötő út nyomvonalával érintett Mór külterület 0614/3 hrsz.-ú ingatlan, mint a valóságban országos közútként, vagy az országos közút tartozékaként funkcionáló földrészlet térítésmentes állami tulajdonba adása, a vonatkozó hatályos jogszabályoknak megfelelően.

A SZERZŐDÉS TÁRGYA

4) [bookmark: _Hlk121471960]Szerződő Felek a jelen szerződés tárgyaként - az alább megjelölt - 1/1 tulajdoni hányad arányban az Önkormányzat tulajdonát képező ingatlan tulajdonjogának térítésmentes átruházását határozzák meg:

	Település
	Fekvés
	Helyrajzi szám 
	Megnevezés
	Terület (ha.m2)
	Érték (Ft)

	Mór
	külterület
	0614/3
	kivett út
	[bookmark: _Hlk194907004]0.5664 ha.m2 
	2.120.069, -


 
A fenti ingatlan terheli az E.ON Észak-dunántúli Áramhálózati Zártkörűen Működő Részvénytársaság javára bejegyzett, 1489 m2 területrészt érintő vezetékjog. 

INGATLAN TULAJDONJOGÁNAK ÁTRUHÁZÁSA

5) [bookmark: _Hlk159922600][bookmark: _Hlk193274121][bookmark: _Hlk115096603][bookmark: _Hlk133236076][bookmark: _Hlk194907617][bookmark: _Hlk194907431][bookmark: _Hlk190685989]Szerződő felek közösen kérik a Fejér Vármegyei Kormányhivatal Földhivatali Főosztály Földhivatali Osztály 5.-t (Mór), hogy a Mór külterület 0614/3 hrsz.-ú 0.5664 ha.m2 „kivett út” megnevezésű ingatlan tekintetében a magyar állam tulajdonjogát és a Magyar Közút vagyonkezelői jogát ingyenes területátadás jogcímén jegyezze be.


6) Jelen szerződés alapján Önkormányzat a magyar állam javára közérdekű területrendezés céljából, ingyenes területátadás jogcímen térítésmentesen átruházza a Mór külterület 0614/3 hrsz.-ú 0.5664 ha.m2 „kivett út” megnevezésű ingatlant.

7) Szerződő felek kérik továbbá a Fejér Vármegyei Kormányhivatal Földhivatali Főosztály Földhivatali Osztály 5.-t (Mór), hogy a Mór külterület 0614/3 hrsz.-ú 0.5664 ha.m2 „kivett út” megnevezésű ingatlanra a magyar állam 1/1 hányad szerinti tulajdonjogát és a Magyar Közút vagyonkezelői jogát az Nvtv. 11. § (7a) bekezdése, valamint a Kkt. 29. § (6) bekezdése és 32. § (6) bekezdése alapján „kivett országos közút” megnevezéssel, ingyenes területátadás jogcímén jegyezze be. A jelen jogügylet keretében az eljáró Magyar Közút NZrt.-nek, mint vagyonkezelőnek az egyoldalú nyilatkozatát tartalmazó kérelemnek minősül a jelen bekezdésben foglalt, vagyonkezelői jog bejegyzésére vonatkozó rendelkezés, hivatkozással az Nvtv. 11. § (7a) bekezdésének utolsó mondatára. 

8) Az Önkormányzat jelen szerződés aláírásával kijelenti, hogy a jelen szerződés tárgyát képező tulajdonjog átruházással összefüggésben semmiféle további igényt nem támaszt a magyar állammal (és annak képviselőivel) szemben. Az Önkormányzat bármely az ingatlan tulajdonjogának átruházásával kapcsolatos esetleges további – különösen pénzkövetelésre vonatkozó – igényéről a jelen szerződés aláírásával egyidejűleg véglegesen és visszavonhatatlanul lemond.

9) Önkormányzat a jelen szerződés általa történő aláírásával feltétlen és visszavonhatatlan hozzájárulását (bejegyzési engedélyét) adja ahhoz, hogy a jelen szerződés tárgyát képező Mór külterület 0614/3 hrsz.-ú 0.5664 ha.m2 „kivett út” megnevezésű ingatlan tekintetében a magyar állam tulajdonjoga, ingyenes területátadás jogcímén az illetékes földhivatal által vezetett ingatlan-nyilvántartásba minden további feltétel nélkül bejegyzésre kerüljön, annak az ingatlan-nyilvántartásban való feltüntetése mellett, hogy a tulajdonosi jogokat a Magyar Nemzeti Vagyonkezelő Zártkörűen Működő Részvénytársaság gyakorolja [állami vagyonról szóló 2007. évi CVI. törvény 3. § (1) bekezdés a) pont].

10) Az Önkormányzat jelen szerződés aláírásával a jelen szerződés tárgyát képező, 7.) pontban rögzített ingatlan birtokát a magyar állam javára és nevében eljáró MK, mint vagyonkezelő javára átruházza, mivel azonban a hivatkozott útszakasz alatti földterületek ténylegesen már az MK birtokában vannak, külön birtokbaadási eljárásra nem kerül sor.

11) Önkormányzat feltétlen szavatosságot vállal a jelen szerződés tárgyát képező ingatlan per-, teher- és igénymentességéért és kijelenti, hogy harmadik személynek nincs olyan bérleti, használati vagy bármilyen jogcímen alapuló joga, amely a magyar állam tulajdonszerzését feltételekhez kötné, korlátozná vagy kizárná. Az Önkormányzat a magyar állam részére a tulajdonjogot, és az MK részére a vagyonkezelői jogot tehermentesen ruházza át.

ZÁRÓ RENDELKEZÉSEK

12) [bookmark: _Hlk194910068]Önkormányzat kijelenti, hogy a Képviselő-testület a 73/2026. (II.18.) számú önkormányzati határozatában hozzájárulását adta jelen szerződésben rögzített jogügylethez és felhatalmazta a polgármestert a tárgyi ingatlan tulajdonjogát térítésmentesen átruházó szerződés aláírására.

13) A magyar állam, mint tulajdonjog szerző javára és nevében eljáró MK kijelenti, hogy magyarországi székhelyű 100 % -os állami tulajdonú gazdasági társaság és a jelen szerződést aláíró képviselői az ügylet megkötéséhez szükséges felhatalmazással rendelkeznek.

14) Szerződő Felek, illetve a képviseletükben eljáró személyek egybehangzóan kijelentik, hogy elidegenítési és szerzési korlátozás alá nem esnek, és a jelen szerződést tévedés, megtévesztés, illetve minden fenyegetéstől mentesen kötik.

15) Szerződő Felek rögzítik, hogy a jelen szerződés időtartama alatt, valamint azt követően is, kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az információs önrendelkezési jogról és az információszabadságról szóló 2011. évi CXII. törvény, valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács (EU) 2016/679. számú rendelet rendelkezéseit. 

16) Szerződő Felek rögzítik továbbá, hogy a jelen szerződéses együttműködés során személyes adatokat csak és kizárólag a jelen szerződés teljesítéséhez szükséges mértékben kezelnek a másik fél munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat nem adják át, nem hozzák nyilvánosságra és nem teszik hozzáférhetővé. Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet.

17) Önkormányzat kötelezettséget vállal arra, hogy Magyar Közút honlapján elérhető Etikai Kódexet megismeri, továbbá az abban foglalt magatartási szabályokat a Magyar Közút nevében eljáró személyek vonatkozásában maga is betartja a jogviszony fennállása alatt. Az Önkormányzat kötelezi magát arra, hogy a Magyar Közút nevében eljáró személy(ek) Etikai Kódexet sértő cselekményé(ei)t jelzi a Magyar Közút bejelentőfelületén, az e-ügyfélszolgálaton keresztül. Az Önkormányzat az Etikai Kódexben foglaltakkal összefüggő bejelentések vizsgálata esetén együttműködik a kijelölt vizsgálatot végző személyekkel, részükre a vizsgálathoz kapcsolódó kérdésekben tájékoztatást nyújt.
18) Szerződő Felek kijelentik, hogy a jelen szerződés a benne foglalt tényállításaikat, jognyilatkozataikat és ügyleti akaratukat helyesen tartalmazza, így azt tényvázlatnak is tekintik.

19) Szerződő Felek tudomással bírnak arról, hogy az illetékekről szóló 1990. évi XCIII. törvény 5. § (1) bekezdés a) pontjai alapján a magyar államot teljes személyes illetékmentesség illeti meg, míg a 26. § (1) bekezdés e) pontja szerint az állami vagyon vagyonkezelői jogának megszerzése ugyancsak mentes a vagyonszerzési illeték alól. Az MK kötelessége a jelen szerződésnek az illetékes hatóságoknál 30 napon belül történő bemutatása a tulajdon- és vagyonkezelői jog bejegyzése céljából.

20) A jelen szerződés megkötésével, a tulajdonjog rendezésével kapcsolatos, valamint a földhivatali eljárás során felmerülő mindennemű költséget az MK tartozik viselni.

21) Felek a jelen okirat általuk történő aláírásával együttesen meghatalmazzák az MK kamarai jogtanácsosát, dr. Dani-Fülöp Dóra Beátát (1024 Budapest, Fényes Elek utca 7-13., KASZ azonosító: 36080844)  jelen szerződés elkészítésére, annak ellenjegyzésére, továbbá a jelen jogügylet megvalósítását célzóan az illetékes ingatlanügyi hatóság előtt:
· a Mór külterület 0614/3 hrsz.-ú 0.5664 ha.m2 „kivett út” megnevezésű ingatlanra a magyar állam tulajdonjogának (tulajdonosi joggyakorló: a Magyar Nemzeti Vagyonkezelő Zártkörűen Működő Részvénytársaság) és a Magyar Közút vagyonkezelői jogának bejegyzése, valamint a „kivett országos közút” megnevezés átvezetése
iránti eljárásban való teljes körű képviselettel, amely meghatalmazást dr. Dani-Fülöp Dóra Beáta kamarai jogtanácsos az ellenjegyzéssel elfogad.

22) Az Önkormányzat polgármestere kijelenti, hogy jelen megállapodást dr. Istvánfalvi Dávid ügyvéd, a Székesfehérvári 6. sz. Ügyvédi Iroda (székhely: (8000 Székesfehérvár, Dr. Koch L. u. 14. fszt. 2. szám, KASZ azonosító: 36062080) tagja előtt írja alá, aki az aláírást ellenjegyzi. 
23) Szerződő Felek – hivatkozva az Inytv.vhr. 127.§ (1) bekezdésében foglaltakra is – meghatalmazzák az ellenjegyző kamarai jogtanácsost, hogy az esetleges név-, adat-, számelírás, vagy nyilvánvaló számítási hiba tekintetében a hibákat közvetlenül a szerződés szövegére írás útján és bélyegzővel ellátva kijavítsa. Az ilyen javítás nem minősül a jelen szerződés módosításának.
24) A magyar állam nevében és javára eljáró MK képviselői a jelen szerződés aláírásával meghatalmazzák dr. Bóné Zoltánt, mint a Magyar Közút NZrt. munkavállalóját, hogy a jelen megállapodást helyettük és nevükben minden oldalon kézjegyével ellássa.
25) A jelen szerződésben nem szabályozott kérdésekben a Kkt. és a végrehajtására kiadott 30/1988. (IV. 21.) MT rendelet, valamint a Polgári Törvénykönyv és a vonatkozó egyéb hatályos magyar jogszabályok rendelkezései irányadóak.
26) Jelen szerződés négy oldal terjedelemben, hat egymással megegyező példányban készült, melyből két példány az Önkormányzatot, négy példány a MK-t illet meg.


Felek a jelen szerződést elolvasták, annak tartalmát megismerték és közös értelmezés után, mint szerződéses akaratukkal mindenben megegyezőt, jóváhagyólag aláírták.


	Kelt Mór, 2026. …..…..  hó …napján
	Kelt Budapest, 2026. ………. hó … napján




	____________________________________
Mór Városi Önkormányzat
tulajdonjogot átruházó
képviseli: Fenyves Péter
polgármester
	
	_____________________________________
Magyar Közút Nonprofit Zrt.
átvevő
képviseli:
Tasi Márta vagyonnyilvántartási vezető és 
dr. Bardóczky Viktor vagyongazdálkodási és nyilvántartási osztályvezető

	
Mór, 2026. …….. hó … napján ellenjegyzem azzal, hogy a jelen ellenjegyzés az Üttv. 44.§ (1) c)-d) pontjaiban foglaltaknak a tulajdonjogot átruházó vonatkozásában való tanúsítására terjed ki.

_____________________________________
dr. Istvánfalvi Dávid
ügyvéd
KASZ azonosító: 32062080
	
	
Budapest, 2026. .…... hó …. napján meggyőződtem, hogy az okirat a jogszabályoknak megfelel és ellenjegyzem azzal, hogy a jelen ellenjegyzés az Üttv. 44.§ (1) c)-d) pontjaiban foglaltaknak a tulajdonjogot átruházó vonatkozásában való tanúsítására nem terjed ki.



_____________________________________
dr. Dani-Fülöp Dóra Beáta
kamarai jogtanácsos
KASZ azonosító: 36080844




